Żagħżugħ jinsab fil-periklu li jitlef ħajtu filwaqt li żewġ żgħażagħ oħra huma midrubin b'mod gravi wara li dawn kienu involuti f'inċident tat-traffiku fis-Siġġiewi billejl. L-inċident ġara fi Triq il-Wied f'11.45pm. Żagħżugħ ta' 23 sena residenti San Ġwann tilef il-kontroll tal-vettura tiegħu u ħabat ġo ħajt. Fil-vettura kien hemm ukoll tfajla ta' 22 sena residenti Ħ'Attard, żagħżugħ ta' 18-il sena residenti l-Ħamrun u ieħor ta' 21 sena residenti Ħaż-Żebbuġ. Fuq il-post marru l-membri mid-Dipartiment tal-Protezzjoni Ċivili kif ukoll tim mediku mill-Isptar Mater Dei li ta l-ewwel għajnuna. It-tliet passiġġiera ttieħdu b'ambulanza l-Isptar Mater Dei, fejn aktar tard ġew iċċertifikati li dak ta' 18-il sena qed isofri minn ġrieħi serji, u b'hekk hu fil-periklu tal-mewt, filwaqt li t-tfajla ta' 22 sena u l-ġuvni ta' 21 sena qed isofru minn ġrieħi gravi. Bil-każ ġie infurmat il-Maġistrat tal-Għassa li fetaħ inkjesta maġisterjali. .td_uid_3_5f92868ca1621_rand.td-a-rec-img{text-align:left}.td_uid_3_5f92868ca1621_rand.td-a-rec-img img{margin:0 auto 0 0}